# Bufniţă

### De la Wikipedia, enciclopedia liberă

Bufniţă sau buhă. 1) Nume dat mai multor specii de păsări din Familia Strigidae (Strigide), Ordinul Strigiformes.

Cea mai cunoscută în România este Bufniţa, Bufniţa mare sau Buha, numită ştiinţific Bubo bubo.

Imaginea unei bufniţe din Alaska, aşa numita în engleză Horned Owl. Fotografia aparţine lui Pieter van der Meulen şi poate fi publicată datorită generozităţii lui referitoare la drepturile sale de autor.

Bufniţa are dimensiuni relativ mari, ajungând la peste 70 cm lungime şi 170 cm anvergura aripilor. Este o pasăre impresionantă, care a dat naştere la numeroase povestiri şi legende. Vânează numai noaptea, zburând fără zgomot, la distanţe de până la 15 km de cuib, acoperind prin urmare cca. 700 km pătraţi. Cu toate acestea, densitatea acestor păsări poate fi mult mai mare, dacă există hrană suficientă. Ca şi populaţiile de vulpi şi pisici sălbatice şi populaţia de bufniţe depinde direct de populaţiile de rozătoare (şoareci, şobolani, iepuri, bizami etc). La nevoie se hrăneşte şi cu insecte. Răspândită în Eurasia şi nordul Africii, buha se găseşte la noi mai ales în Lunca Dunării şi zonele de câmpie, mai bogate în rozătoare.

Superstiţiile occidentale au atribuit bufniţei şi celorlalţi reprezentanţi ai ordinului Strigifomes tot felul de puteri sumbre, determinând vânarea sălbatică a acestora. Aduse de populaţiile de colonişti apuseni şi la români, unele din aceste superstiţii au prins pe alocuri, ca de pildă ce după care buha ar vesti, prin cântecul ei, moartea cuiva. În vechime, folclorul românesc atribuia bufniţei rolul de mesager sau vestitor al pădurii, de unde şi expresia "i s-a dus buhul".

| Acest articol despre biologie este un ciot. Puteţi ajuta Wikipedia prin completarea lui!

Adus de la "http://ro.wikipedia.org../../../b/u/f/Bufni%C5%A3%C4%83.html"

Categorii: Cioturi Biologie | Strigiformes | Păsări răpitoare

##### Views

- Articol
- Discuţie
- Versiunea curentă

##### Caută

##### În alte limbi

- Česky
- Dansk
- Deutsch
- Español
- فارسی
- Suomi
- Français
- עברית
- Ido
- 日本語
- Basa Jawa
- Bahasa Melayu
- Nederlands
- Polski
- Português
- Slovenščina
- Svenska
- 中文